ꦧꦫꦶꦠꦤ꧀

꧋ꦧꦫꦶꦠꦤ꧀꧈ꦪꦲꦶꦏꦸꦱꦭꦃꦱꦮꦶꦗꦶꦤꦺꦲꦸꦥꦕꦫꦲꦢꦠ꧀ꦗꦮ꧉ꦲꦤꦲꦶꦁꦠ꧀ꦭꦠꦃꦏꦕꦩꦠꦤ꧀ꦄꦗꦶꦧꦫꦁꦧꦫꦶꦠꦤ꧀ꦮꦸꦗꦸꦣ꧀ꦲꦸꦥꦕꦫꦱ꧀ꦭꦩꦺꦠꦤ꧀ꦱꦮꦼꦂꦤꦤꦶꦁꦏꦺꦮꦤ꧀ꦲꦶꦔꦺꦴꦤ꧀ꦆꦔꦺꦴꦤ꧀ꦏꦁꦢꦶꦲꦢꦤꦶꦲꦶꦁꦮꦸꦭꦤ꧀ꦱꦸꦫꦏꦤ꧀ꦛꦶꦔ꧀ꦒꦼꦭꦂꦏꦼꦱꦼꦤꦶꦪꦤ꧀ꦭꦺꦁꦒꦺꦂ꧉

꧋ꦩꦤꦮꦲꦶꦁꦏꦧꦸꦥꦠꦺꦤ꧀ꦏꦸꦭꦺꦴꦤ꧀ꦥꦿꦒ꧈ꦩ꧀ꦭꦶꦒꦶꦠ꧀ꦭꦠꦃꦱꦶꦱꦶꦃꦭꦺꦴꦂ꧈(ꦏꦕꦩꦠꦤ꧀ꦏꦭꦶꦧꦮꦁ꧈ꦏꦕꦩꦠꦤ꧀ꦱꦩꦶꦒꦭꦸꦃ꧈ꦏꦕꦩꦠꦤ꧀ꦤꦁꦒꦸꦭꦤ꧀)ꦭꦤ꧀ꦱꦏ꧀ꦏꦶꦮꦠꦼꦔꦼꦤꦺ꧈ꦧꦫꦶꦠꦤ꧀ꦪꦲꦶꦏꦸꦱꦮꦶꦗꦶꦤꦺꦈꦥꦕꦫꦱ꧀ꦭꦩꦺꦠꦤ꧀ꦏꦁꦢꦶꦲꦢꦤꦶꦲꦶꦁꦢꦶꦤꦱꦼꦭꦱꦏ꧀ꦭꦶꦮꦺꦴꦤ꧀ꦱꦢꦸꦫꦸꦔꦺꦩꦁꦱꦠꦤ꧀ꦝꦸꦂꦥꦫꦶ꧉ꦧꦫꦶꦠꦤ꧀ꦕꦼꦏꦏꦤꦺꦠꦼꦩ꧀ꦧꦸꦁꦱꦏꦚꦺꦧꦂꦈꦫꦶꦠꦤ꧀꧉

꧋ꦥꦸꦂꦮꦏꦤꦺꦈꦥꦕꦫꦲꦶꦏꦶꦏꦤ꧀ꦛꦶꦗꦶꦪꦫꦃꦏꦸꦧꦸꦂꦲꦶꦁꦥꦱꦫꦺꦪꦤ꧀ꦲꦶꦁꦢꦶꦤꦱꦼꦤꦺꦤ꧀ꦮꦒꦺ꧈ꦧꦚ꧀ꦗꦸꦂꦚ꧀ꦗꦸꦥꦸꦏ꧀ꦧꦚꦸꦱꦏꦱꦸꦩ꧀ꦧꦼꦂꦱꦸꦩ꧀ꦧꦼꦂꦏꦁꦲꦤꦲꦶꦁꦢꦺꦱ꧉ꦣꦶꦤꦱꦼꦭꦱꦏ꧀ꦭꦶꦮꦺꦴꦤ꧀ꦢꦝꦶꦥꦸꦕꦸꦏꦶꦁꦲꦢꦶꦕꦫ꧈ꦥꦫꦮꦂꦒꦥꦝꦏꦸꦩ꧀ꦥꦸꦭ꧀ꦲꦤꦺꦁꦱꦮꦃꦏꦤ꧀ꦛꦶꦔ꧀ꦒꦮꦩꦤꦺꦏꦮꦂꦤꦥꦔꦤꦤ꧀ꦭꦤ꧀ꦱꦮꦼꦂꦤꦤꦶꦁꦏꦺꦮꦤ꧀ꦲꦶꦔꦺꦴꦤ꧀ꦲꦶꦔꦺꦴꦤ꧀‌꧈ꦏꦺꦮꦤ꧀ꦏꦺꦮꦤ꧀ꦩꦻꦴꦭꦸꦩꦿꦲꦺꦥꦢꦝꦶꦏꦭꦸꦔꦶꦏꦸꦥꦠ꧀‌꧈ꦧꦚ꧀ꦗꦸꦂꦱꦼꦱꦼꦥꦸꦃꦩꦤ꧀ꦝꦺꦒꦤꦶꦤ꧀ꦝꦼꦢꦺꦴꦔꦚꦸꦮꦸꦤ꧀ꦩꦫꦁꦒꦸꦱ꧀ꦠꦶꦏꦁꦏꦸꦮꦱꦱꦸꦥꦪꦲꦁꦒꦺꦴꦤꦺꦠꦺꦠꦤꦺꦤ꧀ꦧꦶꦱꦱꦸꦧꦸꦂꦭꦤ꧀ꦔꦱꦶꦭꦏꦺꦥꦤꦺꦤ꧀ꦏꦁꦔꦽꦩ꧀ꦧꦏ꧈ꦏꦺꦮꦤ꧀ꦲꦶꦔꦺꦴꦤ꧀ꦲꦶꦔꦺꦴꦤ꧀ꦧꦶꦱꦲꦤꦏ꧀ꦥꦶꦪꦤꦏ꧀‌꧈ꦮꦂꦒꦠꦼꦤ꧀ꦠꦽꦩ꧀ꦭꦤ꧀ꦲꦩꦤ꧀꧈ꦱꦏ꧀ꦫꦩ꧀ꦥꦸꦔꦺꦧꦚꦸꦱꦏꦱꦸꦩ꧀ꦧꦼꦂꦩꦻꦴꦫꦩ꧀ꦥꦸꦁꦢꦶꦢꦺꦴꦔꦤꦶꦤꦸꦭꦶꦢꦶꦕꦸꦫꦏꦺꦲꦤꦲꦶꦁꦏꦭꦺꦤ꧀ꦏꦁꦔꦺꦴꦚ꧀ꦕꦺꦴꦫꦶꦱꦮꦲꦶꦁꦮꦂꦒ꧈ꦭꦤ꧀ꦥꦫꦮꦂꦒꦏꦁꦥꦢꦩꦺꦭꦸꦏꦺꦤ꧀ꦝꦸꦫꦶꦧꦚ꧀ꦗꦸꦂꦏꦼꦩ꧀ꦧꦸꦭ꧀ꦧꦸꦗꦤꦧꦼꦧꦉꦔꦤ꧀꧈

ꦫꦺꦥ꦳ꦺꦫꦺꦤ꧀ꦱꦶ
 Baritan di Dukuh Karang, Samigaluh 
 Warga Kanoman Gelar Tradisi Baritan

Kategori:Kagunan
Kategori:Kagunan Jawa
Kategori:Budaya Jawa
Kategori:Budaya Indonésia
Kategori:Warisan budaya
Kategori:ꦲꦏ꧀ꦱꦫꦗꦮ